จำเริญ ทรงกิตรัตน์ (ซ้าย) ชกชิงแชมป์ท่ามกลางสายฝนกับจิมมี่ คาร์รัทเธอร์
**จำเริญ ทรงกิตรัตน์** มีชื่อจริงว่า **ร้อยตำรวจเอก สำเริง ศรีมาดี** เป็นชาวจังหวัดนครพนม เป็นนักมวยสากลชาวไทยคนแรกที่ได้ชิงแชมป์โลก และเป็นแชมป์สหพันธ์มวยภาคตะวันออกไกลและแปซิฟิก (OPBF) คนแรกของประเทศไทย มีฉายาว่า *"จิ้งเหลนไฟ"*

เริ่มต้นจากมวยไทย
-----------------

จำเริญหัดมวยครั้งแรกกับครูจำลอง รัตนก้านตรง เมื่ออายุ 13 ปี ตระเวนชกมวยที่บ้านเกิดจนมีชื่อเสียง เมื่อเข้ามาเรียนหนังสือในกรุงทพฯ จึงชกมวยไปด้วยโดยอยู่ที่ค่ายนฤภัย ใช้ชื่อว่า สำเริง นฤภัย ต่อมาย้ายไปอยู่คณะทรงกิตรัตน์ของกิตติ อัชชวณิชย์ ใช้ชื่อว่า "จำเริญ ทรงกิตรัตน์" จนมีชื่อเสียง ด้านการศึกษา จำเริญเรียนจบหลักสูตรพลศึกษา รับราชการตำรวจตำแหน่งครูมวยของโรงเรียนนายร้อยตำรวจ

ชกมวยสากล
---------

แชมป์ OPBF คนแรก
เมื่อชกมวยไทยจนไม่มีใครสู้ มีเพียงผล พระประแดง คนเดียวที่ปราบไม่ได้ จำเริญจึงหันมาชกมวยสากลอย่างจริงจัง ได้ชิงแชมป์ OPBF รุ่นเฟเธอร์เวท แต่ไม่สำเร็จ แพ้คะแนน ลาร์รี่ บาตาน ที่ฟิลิปปินส์แบบสูสี จึงได้รับการสนับสนุนจาก พ.ต.อ. เผ่า ศรียานนท์ ให้ขึ้นชิงแชมป์ OPBF รุ่นไลท์เวทคราวนี้จำเริญสร้างประวัติศาสตร์ครองแชมป์ OPBF เป็นคนแรกของไทย ชนะคะแนน สปีดี้ คาบาเนลลา เมื่อ 13 ตุลาคม พ.ศ. 2495

คนแรกที่ชิงแชมป์โลก
จำเริญป้องกันแชมป์ OPBF ครั้งเดียวแล้วจึงสละตำแหน่ง ลดลงมาชกรุ่นแบนตัมเวท จนได้ชิงแชมป์โลกกับจิมมี่ คาร์รัทเธอร์ (ออสเตรเลีย) แต่เป็นฝ่ายแพ้คะแนนไป ในการชกครั้งนี้ที่จัดที่สนามศุภชลาศัยเมื่อวันที่ 2 พฤษภาคม พ.ศ. 2497 เป็นสนามกีฬากลางแจ้ง ปรากฏว่าเย็นนั้นฝนตกหนักจนมีน้ำขังบนเวที กรรมการและสักขีพยานเสนอให้เลื่อนการชกออกไปก่อน แต่เมื่อปรึกษากับนักชกทั้งสองฝั่งแล้ว ตกลงกันว่าจะทำการชกต่อไปตามแผนเดิม โดยจิมมี่ คาร์รัทเธอร์เสนอให้ถอดรองเท้าชกด้วยเท้าเปล่า ทั้งคู่ชกโดยไม่สวมรองเท้าท่ามกลางฝนที่ตกลงมาอย่างหนักเป็นเวลานับชั่วโมง ในที่สุดการชกก็สิ้นสุดลงในยกที่ 12 เมื่อไฟนีออนที่ให้แสงสว่างบนเวทีถูกลมพัดตกลงมาแตก และเศษแก้วบาดเท้าของนักมวยจยไม่สามารถชกต่อได้ ผลการนับคะแนนปรากฏว่าจำเริญ ทรงกิตรัตน์เป็นฝ่ายพ่ายแพ้ ทั้ง ๆ ที่ท้าย ๆ การชกจำเริญเป็นฝ่ายชกคาร์รัทเธอร์บอบช้ำเจียนไปเจียนอยู่หลายครั้ง ถึงขนาดที่ พล.ต.อ.เผ่า ศรียานนท์ ประธานในการชกที่นั่งส่องกล้องดูอยู่ถึงกับอุทานว่า *"มันตัดสินยังไงของมันวะ"* การชกครั้งนี้ได้รับการบันทึกว่า เป็นการชกชิงแชมป์โลกมวยสากลในยุคใหม่ ครั้งแรกและครั้งเดียวที่นักชกชกด้วยเท้าเปล่า โดยไม่สวมรองเท้า  ซึ่งการชกครั้งนี้ได้รับการวิจารณ์ว่าหากการชกไปตามกติกาเดิม คือ 15 ยก จำเริญน่าจะเป็นฝ่ายชนะน็อกคารัทเธอร์

หลังจากป้องกันแชมป์กับจำเริญ คาร์รัทเธอร์สละตำแหน่งไป จำเริญจึงได้ชิงแชมป์โลกอีกครั้งภายในปีเดียวกัน แต่ไม่สำเร็จอีก ในการชกชิงแชมป์ครั้งนี้กับรอแบร์ กอแอน เมื่อวันที่ 19 กันยายน พ.ศ. 2497 ที่สนามศุภชลาศัย จำเริญชกได้ไม่ดี ถูกนับสองครั้ง และแพ้คะแนนนักชกจากฝรั่งเศสไป

เมื่อได้แชมป์ไปแล้ว กอแอนปฏิเสธไม่ยอมป้องกันแชมป์กับราอุล มาซิอัส (เม็กซิโก) NBA (WBA ปัจจุบัน) จึงให้มาซิอัสชิงแชมป์ว่างกับจำเริญที่สหรัฐอเมริกา จำเริญจึงได้ชิงแชมป์โลกครั้งที่ 3 เมื่อ 9 มีนาคม พ.ศ. 2498 ไม่สำเร็จอีกเช่นเคย แพ้ทีเคโอ​ มาซิอัส ยก11 จำเริญจึงแขวนไปหลังจากชกแพ้ครั้งนี้

แขวนนวม
-------

เมื่อแขวนนวมแล้ว จำเริญรับราชการตำรวจอยู่ระยะหนึ่ง ต่อมาเกิดความผันผวนทางการเมือง จนต้องลาออกจากตำรวจ ไปทำงานที่ประเทศฝรั่งเศส กลับมาทำงานที่กรุงเทพฯระยะหนึ่ง แล้วจึงไปทำธุรกิจส่วนตัวที่เชียงใหม่ จนป่วยเป็นอัมพฤกษ์จึงกลับมารักษาตัวที่กรุงเทพฯ เสียชีวิตเมื่อ 29 สิงหาคม พ.ศ. 2546 รวมอายุได้ 77 ปี

เกียรติประวัติ
--------------

|  |  |  |  |  |  |
| --- | --- | --- | --- | --- | --- |
| ก่อนหน้า |  | จำเริญ ทรงกิตรัตน์ |  | ถัดไป | **ชนะ 8 ครั้ง** (ชนะน็อค 2 ครั้ง, ชนะคะแนน 6 ครั้ง), **แพ้ 5 ครั้ง** (แพ้น็อค 2 ครั้ง, แพ้คะแนน 3 ครั้ง) เสมอ 1 ครั้ง |
| **ครั้งที่** | **ผลการชก** | **สถิติ** | **ผู้ท้าชิง** | **ประเภท** | **ยก. เวลา** | **วันที่** | **สถานที่** | **หมายเหตุ** |
| แชมป์ประเทศไทยรุ่นเฟเธอร์เวท |
| ชิง | ชนะ |  | ไทย คล่อง ภู่ภิญโญ | ชนะคะแนน | 15 | 1950-1951 | ไทย สนามมวยราชดำเนิน, เขตพระนคร | ขึ้นชกมวยสากลครั้งแรก. |
| ป้องแชมป์ครั้งที่ 1, | ชนะ |  | ไทย คล่อง ภู่ภิญโญ | ชนะน็อค | (15) | 1950-1951 | ไทย ไม่ปรากฏ |  |
| แชมป์ OPBF รุ่นไลท์เวท |
| ชิง | ชนะ | 42-24-14 | ฟิลิปปินส์ สปีดี้ คาบาเนลลา | ชนะคะแนน | 15 | 1952-10-13 | ไทย เวทีราชดำเนิน เขตพระนคร |  |
| ป้องกันแชมป์ครั้งที่ 1 | ชนะ | 60-23-7 | ญี่ปุ่น มาซาชิ อากิยามะ | ชนะคะแนน | 15 | 1953-03-01 | (ไทย)  |  |
| พ.ศ. 2496 สละแชมป์ OPBF |
| เคยชิงแชมป์ต่อไปนี้แต่ไม่สำเร็จ |
| ชิงแชมป์OPBF รุ่นเฟเธอร์เวท | แพ้ | 9-0-2 | ฟิลิปปินส์ ลาร์รี่ บาตาน | แพ้คะแนน | 15 | 1953-03-01 | (ฟิลิปปินส์) ยิมเนเซียมไรซัลอนุสรณ์ กรุงมะนิลา |  |
| ชิงแชมป์โลก NBA รุ่นแบนตัมเวท ครั้งที่ 1 | แพ้ | 18-0-0 | ออสเตรเลีย จิมมี่ คาร์รัทเธอร์ | แพ้คะแนน | 15 | 1954-05-02 | (ไทย) สนามจารุเสถียร |  |
| ชิงแชมป์โลก NBA รุ่นแบนตัมเวท ครั้งที่ 2 | แพ้ | 34-1-2 | ฝรั่งเศส รอแบร์ กอแอน | แพ้คะแนน | 15 | 1954-09-19 | (ไทย) อาคารกีฬานิมิบุตร ภายในกรีฑาสถานแห่งชาติ เขตปทุมวัน |  |
| ชิงแชมป์โลก NBA รุ่นแบนตัมเวท ครั้งที่ 3 | แพ้ | 16-0-0 | เม็กซิโก ราอุล มาซิอัส | แพ้น็อคโดยเทคนิค | 11 (15) | 1955-03-09 | (สหรัฐ) คาวพาเลซ รัฐแคลิฟอร์เนีย |  |

อ้างอิง
-------

1. ↑  "The Oddest Championship Fight: Barefoot in the Monsoon Rains". คลังข้อมูลเก่าเก็บจากแหล่งเดิมเมื่อ 2006-10-27. สืบค้นเมื่อ 2006-10-22.
2. ↑  "กาแฟขม ขนมหวาน - ตอนที่ 220 "มันไม่อายบ้าง...ให้รู้ไป !!!" โดย วาทตะวัน สุพรรณเภษัช". คลังข้อมูลเก่าเก็บจากแหล่งเดิมเมื่อ 2007-03-12. สืบค้นเมื่อ 2006-10-22.
3. ↑  สถิติการชก (อังกฤษ)

* ชายพจน์. มวยดังไทยแลนด์ในอดีต: "จิ้งเหลนไฟ" จำเริญ ทรงกิตรัตน์. นิตยสารมวยโลก. เล่มที่ 837. กันยายน 2543.


| * ด
* ค
* ก
แชมป์ OPBF ชาวไทย |
| --- |
| ก่อน พ.ศ. 2500 | 
* จำเริญ ทรงกิตรัตน์
* สมเดช ยนตรกิจ

 |
| พ.ศ. 2500 - 2519 | 
* ออมทรัพย์ แหลมฟ้าผ่า
* โผน กิ่งเพชร
* ดาวทอง สิงหพัลลภ
* คีรีศักดิ์ บาร์โบส
* สามารถ ศรแดง
* เขียวหวาน ยนตรกิจ
* วีระนิด เจริญเมือง
* ชาติชาย เชี่ยวน้อย
* พลายน้อย ร.ฟ.ท.
* อภิเดช ศิษย์หิรัญ
* สเลมาลย์ อิทธิอนุชิต
* เวนิส บ.ข.ส.
* มนต์สยาม ฮ. มหาชัย

 |
| พ.ศ. 2528 - 2540 | 
* เพชรงาม ชูวัฒนะ
* สมุทร ศิษย์นฤพนธ์
* สกัด พรทวี
* ประยูรศักดิ์ เมืองสุรินทร์
* ถนอมศักดิ์ ศิษย์โบ๊เบ๊
* เด่น ชูวัฒนะ
* ดาวรุ่ง ชูวัฒนะ
* โชคชัย โชควิวัฒน์
* วิสุทธิ์ ชูวัฒนะ
* หลักหิน ซีพียิม

 |
| พ.ศ. 2547 - ปัจจุบัน | 
* แหวนเพชร ชูวัฒนะ
* เวทย์ ศักดิ์เมืองแกลง
* วันมีโชค สิงห์วังชา
* กุมารทอง ป.ปลื้มกมล
* จอมทอง ชูวัฒนะ
* ราชสีห์ ศิษย์ทรายทอง

 |